На заключны этап чытанняў у якасці членаў журы былі запрошаны царкоўнаслужачыя горада і раёна на чале з протаіерэем Васілём Немешам. Правядзенню мерапрыемства папярэднічала сустрэча за круглым сталом удзельнікаў чытанняў, святароў і прадстаўнікоў аддзела адукацыі, спорту і турызму райвыканкама. Начальнік аддзела Святлана Сенька адзначыла, што ў такім шырокім маштабе чытанні праводзяцца ўпершыню. Назвала мерапрыемства яшчэ адной спробай зрабіць грамадства больш духоўным. Протаіерэй Васіль Немеш, узгадаўшы моманты гісторыі, выказаў задавальненне той працай, якая праводзіцца ў школах па духоўным выхаванні.